**Tájékoztató iskolai étkezéshez**

**Tisztelt Szülő!**

Tájékoztatom, hogy a **közétkeztetéssel kapcsolatos** **feladatokat a** **Pécsi Ellátó Központ** (továbbiakban: **PEK**) **Közétkeztetési Osztálya** látja el.   
Gyermeke étkezésével kapcsolatos kérdéseit és szükséges teendőit, a PEK munkatársai közreműködésével intézheti személyesen, telefonon vagy e-mail-en.

Központi email cím és telefonszám: [**etkezesinfo@pek.hu**](mailto:etkezesinfo@pek.hu), **72/518-821.**  
Pécs városban gyermeke étkezési díjának befizetésére 5 központi pénztár áll rendelkezésre, ahol személyesen intézheti étkezéssel kapcsolatos ügyeit nyitvatartási időben, függetlenül attól, hogy melyik közoktatási intézménybe jár étkező gyermeke.

|  |  |
| --- | --- |
| Cím | Telefonszám |
| Pécsi Apáczai Csere J. Ált. Isk. Gimnázium Kollégium Alapfokú Művészeti Iskola **7632 Pécs, Apáczai Csere János Körtér 1.** | 30/845 6732 |
| Pollack M. Szakközépiskola Kollégiuma **7621 Pécs, Jókai u. 8.** | 30/850 6482 |
| Pécsi Kodály Z. Kollégium **7624 Pécs, Kodály Z. u. 20/A.** | 30/845 6697 |
| Pécsi Hajnóczy J. Kollégium **7633 Pécs, Türr István u. 2.** | 30/850 6453 |
| Pécsi Meszesi Általános Iskola **7629 Pécs, Komlói u. 58.** | 30/845 6713 |

Étkeztetéssel kapcsolatos minőségi és mennyiségi panaszok kezelése, a **PEK központi** **72/518-821 telefonszám**on történik.  
Az étkezéssel kapcsolatos további információkat, nyomtatványokat, befizetőhelyek nyitvatartását megtalálhatja a honlapunkon: <http://pek.hu/kozetkeztetes>

1. **A közétkeztetésben való részvétel feltétele, az étkezési igénylésére vonatkozó nyilatkozat kitöltése és leadása**.

**-** Az újonnan belépőknek nyilatkozat kitöltése szükséges. **Tanévkezdés előtt, a nyilatkozatokat június 30-ig kell benyújtani a PEK részére.**

**-** Tanév közben ill. következő tanév kezdetekor új nyilatkozat benyújtása szükséges intézményváltáskor, vagy ha időközben kedvezményes ill. ingyenes étkezésre válik jogosulttá, vagy megszűnik az erre vonatkozó a jogosultsága.

Amennyiben otthonról szeretné intézni gyermeke étkezését, a kitöltött és aláírt nyilatkozatokat beszkennelve elküldheti a PEK központi e-mail címére: [etkezesinfo@pek.hu](mailto:etkezesinfo@pek.hu) .

Személyes ügyintézés esetén keresse fel a fenti pénztáraink egyikét nyitvatartási időben.

Pénztáraink nyitvatartása elérhető a honlapunkon: <http://pek.hu/kozetkeztetes>

1. **A kedvezményes ill. ingyenes ellátás igénybevételének feltétele** az azt **igazoló dokumentumok és nyilatkozatok benyújtása.**

**Általános Iskolában (1-8. évfolyam):**

* **ingyenes étkezésre jogosult gyermek:**

- akinek a szülője vagy hozzátartozója a **rendszeres gyermekvédelmi kedvezményről** szóló határozatának másolatát benyújtotta,  
- akinek **nevelésbe vételét rendelte el a gyámhatóság** (igazolás kitöltése szükséges a hatóságtól: „328/2011. (XII. 29.) Korm. rendelet 9. melléklete”).

* **50%-os kedvezményes étkezésre jogosult gyermek:**- akinek a szülője vagy hozzátartozója a **gyermek tartós betegsége** esetén a szakorvosi vélemény másolatát, illetve a magasabb összegű családi pótlékról szóló igazolását benyújtotta (a kedvezmény SNI esetén is jár),  
  -akinek a **családjában három vagy több gyermeket nevelnek** (nyilatkozaton kívül másra nincs szükségünk).

**Középiskolában és kollégiumban (1-8. évfolyamon felül):**

* **ingyenes étkezésre jogosult gyermek:**

- akinek **nevelésbe vételét rendelte el a gyámhatóság** (igazolás kitöltése szükséges hatóságtól: „a 328/2011. (XII. 29.) Korm. rendelet 9. melléklete”).

- aki **utógondozási ellátásban** részesül (igazolás kitöltése szükséges hatóságtól: „328/2011. (XII. 29.) Korm. rendelet 9. melléklete”)

* **50%-os kedvezményes étkezésre jogosult gyermek:**

- akinek a szülője vagy hozzátartozója a **rendszeres gyermekvédelmi kedvezményről** szóló határozatának másolatát benyújtotta,

- akinek a szülője vagy hozzátartozója a **gyermek tartós betegsége** esetén a szakorvosi vélemény másolatát, illetve a magasabb összegű családi pótlékról szóló igazolását benyújtotta (SNI esetén is jár),

- akinek a **családjában három vagy több gyermeket nevelnek**.

1. **Az étkezési térítési díj befizetése.**

- Az étkezés díját fizetheti átutalással, ill. online bankkártyával (Az utalásos fizetési módhoz szükséges nyilatkozat leadását követően) (Online bankkártyás fizetés a menza program szülői felületén lehetséges: <https://pecskk.eny.hu>)

-A fizetési határidő lejáratakor a ki nem fizetett számlák sztornózásra kerülnek. Ezután, erre az időszakra már csak készpénzes fizetés eszközölhető a befizetőhelyeken, nyitvatartási időben.

- A befizetőhelyeken készpénzes és bankkártyás fizetésre van lehetőség.

1. **Az étkezési igény lemondása**.

- Étkezés lemondására betegség, illetve egyéb hiányzás esetén, a **PEK elérhetőségein** (a fenti táblázatban megadott telefonszámokon, e-mail-ben [etkezesinfo@pek.hu](mailto:etkezesinfo@pek.hu)) vagy a **szülői felületen lehetséges** (<https://pecskk.eny.hu>) a tárgynapot **munkanapokon** **9:30 óráig a következő munkanapra vonatkozóan**. (A tárgynapot az aktuális napon nem tudja lemondani!)  
**- Az Iskolában jelzett hiányzás, nem vonja magával az étkezési igény lemondását.**

**- Az ingyenes étkezők esetében is kötelező a lemondás!**

1. **A Menza Program szülői felületének használata**

- A szülői felület elérhetősége: <https://pecskk.eny.hu>

- A szülői felületre, a programban a gyermek adatlapján rögzített e-mail címével jelentkezhet be. Amennyiben gmail-es e-mail címmel rendelkezik és a gmail-es postafiókjába be van jelentkezve, úgy a szülői felületen csak a „belépés google fiókkal” gombra kell kattintani. Más esetben az „Elfelejtette jelszavát? / Új jelszó kérése” linkre kell kattintani, így program generál egy jelszót, amit megküld az e-mail címére.

-Megtekintheti számláit és online bankkártyás fizetéssel rendezheti azokat, valamint lemondhatja az igényelt étkezést hiányzás esetén.

-Az étkezés igénylése/lemondása menüpont alatt A és B menü választására van lehetőség. Az étlap feltöltve megtalálható a szülői felületen illetve a [www.hungast.hu](http://www.hungast.hu) oldalon. A menüválasztás kizárólag a szülői felületen történik, a tárgyhót megelőző hónapban 20-tól 27-ig. A menüválasztás a számla összegén nem változtat, a számla befizetése után választható ki mely napokon szeretnék a megrendelt „A” menü helyett a „B” menüt kérni. Ameddig nincs befizetve az étkezés, nem tud a szülő a felületen menüt választani. Amennyiben a menüt beállítja számlabefizetés előtt és a számlát határidőre nem teljesíti, úgy a számla sztornózásával a menüválasztás is törlődik. Amennyiben nem történik meg a menüválasztás a megadott időszakban (27-e éjfélig), úgy automatikusan „A” menü kerül megrendelésre.